Gjermund Hagesæter

Gjermund Hagesæter (født 12. desember 1960 i Lindås) er en norsk politiker for Fremskrittspartiet. Han var innvalgt på Stortinget for Hordaland fra 2001 til 2017. Han var vararepresentant i periodene 1989–1993 og 1997–2001. Fra 2013 til 2015 var han nestleder i Fremskrittspartiets stortingsgruppe. Han var statssekretær i Justis- og beredskapsdepartementet 2015–2016. 

Hagesæter har befalsutdanning i infanteriet, Heistadmoen 1979–1980, Nordfjordeid videregående skole 1981–1983, juridisk embetseksamen (UiB) 1986–1992 og er bedriftsøkonom, Norges Handelshøyskole 1995–1999 (kveldskurs). 

Hagesæter var befal og offiser i Forsvaret 1980–1981 og 1983–1985, FN-tjeneste UNIFIL 1993–1994, assisterende helse- og sosialsjef i Lindås kommune 1994-1998, juridisk konsulent i Lindås kommune 1998–2000 og selvstendig forretningsdrivende 2000–2001. Han har også vært medlem av Europabevegelsens styre.

Etter medieomtale av opprullingen rundt hemmelige og ulovlige bankkonti i Liechtenstein i 2008, forsvarte han skatteparadis som en kilde til lavere skatter i høykostland.Nettavisa E24 2. mars 2008: «– Hyller skatteparadisene»: «Hvis vi ikke hadde hatt skatteparadiser og lavskatteland hadde vi hatt et langt høyere skattenivå i dag. Dét er mitt anliggende. Sveits og Liechtenstein har langt lavere skattenivå enn her. Jeg støtter ikke ulovlig unndragelse, men det er ikke ulovlig å etablere seg i et annet land for å få lavere skatter, sier Gjermund Hagesæter.»

Hagesæter var medlem av kommunestyret i Lindås 1987–1995 og 1999–2001 og er i 2020 rådmann i Fedje kommune.60 års omtale i Aftenposten 12. dsesember 2020 

 Stortingskomitéer 
 2013–2015 medlem av Stortingets finanskomité
 2013–2015 medlem av Stortingets valgkomité
 2009–2013 nestleder i Stortingets kommunal- og forvaltningskomité
 2005–2009 medlem av Stortingets finanskomité
 2005–2009 medlem av Stortingets valgkomité
 2001–2005 medlem av Stortingets finanskomité

 Referanser 

 Eksterne lenker 


 FrP.no - Hagesæter blir statssekretær 

Kategori:Stortingsrepresentanter fra FrP
Kategori:Stortingsrepresentanter for Hordaland
Kategori:Stortingsrepresentanter 2013–2017
Kategori:Stortingsrepresentanter 2009–2013
Kategori:Stortingsrepresentanter 2005–2009
Kategori:Stortingsrepresentanter 2001–2005
Kategori:UNIFIL-personell
Kategori:Statssekretærer fra FrP
Kategori:Lokalpolitikere i Lindås
Kategori:FrP-politikere i Hordaland
Kategori:Personer fra Lindås kommune